Document ID: 31980R2084

KOMISSION ASETUS (ETY) N:o 2084/80,
annettu 31 päivänä heinäkuuta 1980,
tuottajaryhmittymien ja niiden yhteenliittymien perustamisen ja hallinnollisten tehtävien todellisten kulujen määrittämisestä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tuottajaryhmittymistä ja niiden yhteenliittymistä 19 päivänä kesäkuuta 1978 annetun neuvoston asetuksen (ETY) N:o 1360/78(), ja erityisesti sen 11 artiklan 3 kohdan,
sekä katsoo, että
asetuksen (ETY) N:o 1360/78 10 artiklan 1 kohdan mukaisesti jäsenvaltioiden on myönnettävä hyväksytyille tuottajaryhmittymille ja yhteenliittymille tukea niiden perustamisen kannustamiseksi ja hallinnollisten tehtävien helpottamiseksi kolmen vuoden ajan niiden hyväksymispäivämäärästä; tuen määrä ei saa ylittää ensimmäisenä, toisena ja kolmantena vuonna, tässä järjestyksessä, 60, 40 ja 20 prosenttia ryhmittymien ja yhteenliittymien todellisista perustamisen ja hallinnollisten tehtävien kuluista; nämä kulut olisi määritettävä tarkasti, jotta varmistetaan, että tätä järjestelmää sovelletaan moitteettomasti, ja
tässä asetuksessa säädetyt toimenpiteet ovat maatalouden rakenteiden pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 1360/78 10 artiklan 2 kohdan b alakohdassa ja 3 kohdan a alakohdassa tarkoitetut perustamisen ja hallinnollisten tehtävien todelliset kulut ovat seuraavat:
a) tuottajaryhmittymien tai yhteenliittymien perustamisen valmisteleviin töihin liittyvät kulut sekä niiden perustamisasiakirjan ja sääntöjen laatimiseen tai muuttamiseen liittyvät kulut asetuksen (ETY) N:o 1360/78 4, 5 ja 6 artiklassa säädettyjen edellytysten mukaisesti;
b) asetuksen (ETY) N:o 1360/78 6 artiklan 1 kohdan b alakohdassa tarkoitettujen sääntöjen noudattamisen valvonnasta aiheutuvat kulut;
c) henkilöstökulut (palkat, koulutus-, sosiaali- ja virkamatkakulut) ja palkkiot teknisistä palveluista ja neuvonnasta;
d) kirjeenvaihto- ja televiestintäkulut;
e) toimistotarvikekulut ja kaluston poistot;
f) kustannukset ryhmittymien ja yhteenliittymien henkilöstön kuljetuksissa käytettävistä välineistä;
g) vuokrakulut tai kiinteistön ostosta koituvat ja tosiasiallisesti maksetut korkokulut sekä muut ryhmittymien ja yhteenliittymien hallinnollisessa käytössä olevien kiinteistöjen hallinnasta aiheutuvat kulut ja maksut;
h) hallinnollisen henkilöstön kuljetukseen, hallintotiloihin ja niiden kalustoon liittyvät vakuutusmaksut.
2. Tuottajaryhmittymät ja yhteenliittymät voivat jakaa näiden kulujen määrän niille kolmelle vuodelle, joille tukea myönnetään.
3. Edellä 1 kohdan c Ph alakohdassa tarkoitetut kulut otetaan huomioon tuen laskennassa vain siltä osin kuin jäsenvaltion toimivaltaiset viranomaiset katsovat ne hyväksyttäviksi ottaen huomioon tuottajajärjestöjen ja yhteenliittymien tehtävien täyttäminen, sellaisina kuin niistä säädetään asetuksessa (ETY) N:o 1360/78.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä heinäkuuta 1980.

Labels: 4
19
6